ভেগেনার তত্ত্ব দাড় করালেন এবং বললেন যে বহুকাল আগে সব মহাদেশ একত্রে মিলে একটি বড় মহাদেশ আকারে ছিল এবং তার নাম দিলেন ‘প্যানজিয়া’। বিজ্ঞানীদের অনুমান আজ থেকে প্রায় ৩০ কোটি বছর আগের অবস্থা সেটা। এই তিরিশ কোটি বছর আগেকার একটি মাত্র ভূমিকে চারিদিক থেকে ঘিরে রেখেছিল একটি মহাসাগর। এই মহাসাগরের নাম দেয়া হল প্যানথালাস। প্যানজিয়া শব্দটার সাথে মিল রেখেই এই শব্দ। গ্রীক Pan শব্দটার অর্থই হচ্ছে ‘সব’ বা ‘সমগ্র’ । Gaea শব্দের অর্থ দাড়ায় ভূমি বা স্থলভাগ। সব মিলে প্যানজিয়া শব্দের অর্থ হয় ‘সমগ্র ভূমি’। প্যানথালাস শব্দের অর্থ দাড়ায় ‘সমগ্র মহাসাগর’।